CELEX: 31973R2910
Language: ro
Date: 1973-10-23 00:00:00
Title: Regulamentul (CEE) nr. 2910/73 al Consiliului din 23 octombrie 1973 de modificare a Regulamentului nr. 79/65/CEE în ceea ce privește folosirea datelor contabile, câmpul de observație și numărul de exploatații cu evidență contabilă proprie care urmează a fi incluse în rețeaua de informații contabile agricole a Comunității Economice Europene

03/Volumul 02
            
            
               RO
            
            
               Jurnalul Ofícial al Uniunii Europene
            
            
               22
            
         31973R2910
   
               L 299/1
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 2910/73 AL CONSILIULUI
   
   din 23 octombrie 1973
   de modificare a Regulamentului nr. 79/65/CEE în ceea ce privește folosirea datelor contabile, câmpul de observație și numărul de exploatații cu evidență contabilă proprie care urmează a fi incluse în rețeaua de informații contabile agricole a Comunității Economice Europene
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 43,
   având în vedere propunerea Comisiei,
   având în vedere avizul Adunării parlamentare,
   întrucât Regulamentul nr. 79/65/CEE al Consiliului din 15 iunie 1965 de creare a unei rețele de informații contabile agricole privind veniturile și activitatea economică a exploatațiilor agricole în Comunitatea Economică Europeană (1), modificat de Regulamentul (CEE) nr. 2835/72 (2), prevede mai ales folosirea datelor contabile obținute pe baza rețelei menționate anterior, delimitează câmpul de observație al acesteia și stabilește numărul de exploatații cu evidență contabilă proprie, ce intră în componența acesteia;
   întrucât este necesară extinderea folosirii datelor contabile menționate anterior;
   întrucât experiența dobândită în cursul primilor ani de funcționare a rețelei de informații contabile determină precizarea limitelor câmpului de observație astfel încât să fie incluse în acesta doar exploatațiile care sunt suficient de mari pentru a permite sistemelor contabile să reflecte exact situația acestora;
   întrucât, în conformitate cu Regulamentul (CEE) nr. 2835/72, rețeaua de informații contabile cuprinde în prezent 13 600 de exploatații cu evidență contabilă proprie; întrucât numărul de exploatații cu evidență contabilă proprie trebuie să asigure în viitor o reprezentativitate satisfăcătoare a ansamblului fermelor agricole din câmpul de observație;
   întrucât o reprezentare bazată pe aproximativ 1 % din ansamblul fermelor agricole din câmpul menționat anterior reprezintă un minimum ce trebuie realizat cât mai repede; întrucât, prin urmare, trebuie mărit numărul exploatațiilor cu evidență contabilă proprie;
   întrucât creșterea numărului de exploatații cu evidență contabilă proprie trebuie să se facă gradat pe mai mulți ani pentru a permite autorităților naționale și regionale din cadrul rețelei de informații contabile să realizeze această extindere fără perturbări,
   ADOPTĂ PREZENTUL REGULAMENT:
   Articolul 1
   Textul articolului 1 alineatul (3) din Regulamentul nr. 79/65/CEE se înlocuiește cu următorul text:
   
      „Elementele obținute în conformitate cu prezentul regulament stau la baza întocmirii de către Comisie a rapoartelor privind situația agriculturii și a piețelor agricole, precum și cele privind veniturile agricole în Comunitate, rapoarte prezentate anual Consiliului și Adunării Parlamentare, în special în vederea fixării anuale a prețurilor produselor agricole.”
   
   Articolul 2
   La articolul 4 din Regulamentul nr. 79/65/CEE, alineatele (1) și (2) se înlocuiesc cu următoarele alineate:
   
      „(1)   Câmpul de observație menționat în articolul 1 alineatul (2) litera (a) cuprinde exploatațiile agricole care:
      
                  —
               
               
                  sunt, în ceea ce privește organizarea fermei, orientate spre vânzare;
               
            
                  —
               
               
                  constituie baza activității principale a șefului exploatației;
               
            
                  —
               
               
                  asigură anual angajarea cel puțin a unui lucrător (1 UMU), cu posibilitatea de a reduce această limită inferioară, conform procedurii prevăzute în articolul 19, până la 0,75 UMU pentru fiecare stat membru.
               
            (2)   Pentru exercițiile financiare începute în cursul anilor 1973 și 1974, numărul exploatațiilor cu evidență contabilă proprie este de 13 600; acest număr este mărit treptat la deschiderea fiecăruia dintre cele 4 exerciții contabile ce încep în cursul anilor 1975-1978 pentru a ajunge în final la 28 000.”
   
   Articolul 3
   Textul articolului 23 din Regulamentul nr. 79/65/CEE se înlocuiește cu următorul text:
   
      „Înainte de 1 ianuarie 1980, Comisia prezintă Consiliului un raport complet privind funcționarea rețelei de informații contabile, însoțit, dacă este cazul, de o propunere de modificare a dispozițiilor prezentului regulament.”
   
   Articolul 4
   Lista circumscripțiilor prevăzută în articolul 2 litera (d) din Regulamentul nr. 79/65/CEE se înlocuiește, în cazul Italiei, cu lista care figurează în anexă.
   Articolul 5
   Prezentul regulament intră în vigoare în a treia zi de la publicarea în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Luxemburg, 23 octombrie 1973.
      
         
            Pentru Consiliu
         
         
            Președintele
         
         Ib FREDERIKSEN
         
      
   
   
      (1)  JO 109, 23.6.1965, p. 1859/65.
   
      (2)  JO L 298, 31.12.1972, p. 47.
   ANEXĂ
   ITALIA
   
               1.
            
            
               Piemonte
            
         
               2.
            
            
               Valle d'Aosta
            
         
               3.
            
            
               Lombardia
            
         
               4.
            
            
               Alto Adige
            
         
               5.
            
            
               Trentino
            
         
               6.
            
            
               Veneto
            
         
               7.
            
            
               Friuli-Venezia Giulia
            
         
               8.
            
            
               Liguria
            
         
               9.
            
            
               Emilia-Romagna
            
         
               10.
            
            
               Toscana
            
         
               11.
            
            
               Umbria
            
         
               12.
            
            
               Marche
            
         
               13.
            
            
               Lazio
            
         
               14.
            
            
               Abruzzi
            
         
               15.
            
            
               Molise
            
         
               16.
            
            
               Campania
            
         
               17.
            
            
               Puglia
            
         
               18.
            
            
               Basilicata
            
         
               19.
            
            
               Calabria
            
         
               20.
            
            
               Sicilia
            
         
               21.
            
            
               Sardinia